да не отговарят на условията за подпомагане за събиране на реколтата на зелено, за да се избегне двойно финансиране.
 (9)
 Въведените ограничения на движението и произтичащите от тях логистични проблеми и недостиг на работна ръка за ръчно извършваните манипулации в лозовите насаждения, по-специално засаждането и изкореняването на лози, представляват специфичен проблем по смисъла на член 221 от Регламент (ЕС) No 1308/2013. Този специфичен проблем не може да бъде решен чрез мерки, предприети съгласно член 219 или 220 от същия регламент. От една страна, той не е свързан с вече съществуващи смущения на пазара или с достатъчно специфична заплаха от смущения на пазара. От друга страна, този специфичен проблем не е свързан и с мерките за борба с разпространението на болести по животните или със загубата на потребителското доверие поради рискове за общественото здраве, здравето на животните или на растенията, както се изисква в член 220 от посочения регламент.
 (10)
 Мярката следва да бъде ограничена до строго необходимото за справяне със сегашните трудности, причинени от пандемията от COVID-19, както по отношение на обхвата, така и по отношение на срока на прилагане на тази мярка.
 (11)
 Мерките следва да се предприемат в спешен порядък, за да се избегне лишаването на гроздопроизводителите от разрешенията им за засаждане или санкционирането им за неспазване на задължението им за изкореняване на дадена площ вследствие на непредвидими логистични проблеми и недостиг на работна сила.
 (12)
 Спешните мерки, предвидени в настоящия регламент, следва да се ограничат до период от максимум 12 месеца, считано от датата на влизане в сила на настоящия регламент. Този период е необходим, за да се предостави на гроздопроизводителите достатъчно време да засадят новите лозови насаждения през най-подходящия период от годината, а на държавите членки — известна гъвкавост в случаите, когато изкореняването не е възможно поради пандемията от COVID-19.
 (13)
 Предвид необходимостта да се предприемат незабавни действия настоящият регламент следва да влезе в сила в деня на публикуването му в Официален вестник на Европейския съюз.
 (14)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Удължаване на срока на валидност на разрешенията за засаждане и презасаждане, изтичащ през 2020 г.
 1. Чрез дерогация от член 62, параграф 3, първо изречение от Регламент (ЕС) No 1308/2013 срокът на валидност на разрешенията за нови насаждения, издадени в съответствие с членове 62 и 64 от посочения регламент, които са изтекли или ще изтекат през 2020 г., изтича 12 месеца след влизането в сила на настоящия регламент.
 2. Чрез дерогация от член 62, параграф 3, второ изречение от Регламент (ЕС) No 1308/2013 гроздопроизводителите, които притежават разрешения за засаждане, които са изтекли или ще изтекат през 2020 г., не подлежат на административната санкция, посочена в член 89, параграф 4 от Регламент (ЕС) No 1306/2013, при условие че до 31 декември 2020 г. информират компетентните органи, че не възнамеряват да използват своето разрешение и не желаят да се ползват от удължаването на срока му на валидност, предвидено в параграф 1 от настоящия член.
 3. Чрез дерогация от